[{"text_idx": "#000000", "text": "Esimese Eesti dokumentaalfilmina maineka Sundance \u0301i filmifestivali vo\u0303istlusprogrammis esilinastunud ja seal maailmakino dokumentaalfilmide vo\u0303istlusprogrammi parima rez\u030cisso\u0308o\u0308ri preemia vo\u0303itnud \u201eSavvusanna so\u0303sarad\u201c on kaasaegne portreefilm naistest, kes suitsusauna kaitsvas pimeduses kokku tulevad, oma su\u0308gavamaid saladusi jagavad ning kehasse kogunenud ha\u0308bi ja valu maha pesevad."}, {"text_idx": "#000001", "text": "\u201eSavvusanna so\u0303sarad\u201c tutvustab ka Lo\u0303una-Eesti suitsusauna kombestikku (\u201esavvusanna kombo\u0303\u201c), mis on kantud UNESCO inimkonna vaimse kultuuripa\u0308randi esindusnimekirja."}, {"text_idx": "#000004", "text": "\u201eSavvusanna so\u0303sarad\u201c on esimene Eesti dokumentaalfilm, mis esilinastus mainekal Sundance \u0301i filmifestivalil maailmakino dokumentaalfilmide vo\u0303istlusprogrammis. Sundance\u2019i filmifestival on iga-aastane ko\u0303rgetasemeline filmisu\u0308ndmus, mida korraldab Sundance\u2019i Instituut. See on Ameerika U\u0308hendriikide olulisim so\u0303ltumatute filmide festival ning aasta esimene viiest maailma tippfestivalist, mille hulka kuuluvad veel Berliini, Cannes\u2019i, Veneetsia ja Toronto filmifestival."}]